दूसरा स्‍थान पाने वाली अनु कुमारी दिल्ली यूनिवर्सिटी से भौतिकी में बीएससी (ऑनर्स) हैं और उन्‍हें महिला अभ्यर्थियों में शीर्ष रैंक प्राप्त हुई है। उन्होंने आईएमटी नागपुर से एमबीए किया है। पानीपत के गांव दिवाना के रहने वाले बलजीत सिंह की बेटी अनु कुमारी का तकनीकी रूप से ये दूसरा प्रयास था। कुछ साल पहले शादी के बंधन में बंधने वाली अनु का एक बेटा भी है और उनके पति एक कारोबारी हैं। भले ही यह तकनीकी रूप से अनु का दूसरा प्रयास हो लेकिन अनु इसे अपना पहला प्रयास ही मानती हैं। अनु बताती हैं कि लगभग डेढ़ साल पहले वह केवल एक महीने की तैयारी कर वह प्री परीक्षा में बैठी थी और उस समय केवल एक अनुभव लेने के उद्देश्य से उसने परीक्षा दी थी। लेकिन इस बार उन्होंने पूरी तैयारी के साथ परीक्षा दी थी। अनु टॉप 5 में स्‍थान बनाने वाली इकलौती फीमेल केंड‍िडेट हैं।